CELEX: 62021TN0511
Language: mt
Date: 2021-08-18 00:00:00
Title: Kawża T-511/21: Rikors ippreżentat fit-18 ta’ Awwissu 2021 – TB v ENISA

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/29
            
         
      Rikors ippreżentat fit-18 ta’ Awwissu 2021 – TB v ENISA
      (Kawża T-511/21)
      (2021/C 481/42)
      Lingwa tal-kawża: l-Ingliż
      
         Partijiet
      
      
         Rikorrent: TB (rappreżentanti: L. Levi u N. Flandin, avukati)
      
         Konvenut: L-Aġenzija tal-Unjoni Ewropea għaċ-Ċibersigurtà (ENISA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni meħuda mill-ENISA sabiex iġġedded il-kuntratt tax-xogħol tar-rikorrenti, sa fejn din tassenja lir-rikorrenti għal pożizzjoni b’funzjonijiet mhux maniġerjali, b’din id-deċiżjoni tiġi fformalizzata permezz tal-verżjoni ffirmata tad-dokument mibgħuta mill-ENISA fit-13 ta’ Ottubru 2020 u ippreżentata bħala emenda tal-kuntratt tagħha u bil-firma ta’ tali dokument kemm mir-rikorrenti kif ukoll mill-ENISA fis-26 ta’ Ottubru 2020;
               
            
                  —
               
               
                  sa fejn meħtieġ, tannulla d-deċiżjoni tal-konvenuta tat-12 ta’ Mejju 2021, li tiċħad l-ilment imressaq mir-rikorrenti taħt l-Artikolu 90(2) tar-Regolamenti tal-Persunal kontra d-deċiżjoni ta’ tiġdid;
               
            
                  —
               
               
                  tordna l-kumpens tad-danni materjali u morali sostnuti mir-rikorrenti;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni ta’ tiġdid hija illegali, sa fejn tirriżulta mill-proċess ta’ riorganizzazzjoni mniedi mill-ENISA, li, huwa allegat, ma twettaqx fl-interessi tas-servizz – ksur tal-Artikolu 7(1) tar-Regolamenti tal-Persunal, ksur tal-prinċipji ta’ trasparenza u ta’ nondiskriminazzjoni, u ksur tal-Artikoli 18(1) u 20(2)(a) tad-Deċiżjoni tal-Bord ta’ Tmexxija MB/2018/14.
                  
                              —
                           
                           
                              Il-proċess ta’ riorganizzazzjoni huwa vvizzjat b’nuqqas ta’ ċarezza u trasparenza, bi ksur tal-prinċipju ta’ ċertezza legali, bi żball manifest ta’ evalwazzjoni u bi ksur tal-prinċipju 6 tad-Deċiżjoni MB/2020/5.
                           
                        
                              —
                           
                           
                              Il-proċess ta’ riorganizzazzjoni huwa vvizzjat b’nuqqas ta’ motivazzjoni.
                           
                        
                              —
                           
                           
                              Il-proċess ta’ riorganizzazzjoni twettaq bi ksur tal-Anness 1 tal-Avviż Amministrattiv.
                           
                        
                              —
                           
                           
                              Il-proċess ta’ riorganizzazzjoni twettaq bi ksur tal-prinċipji 7 u 8 tad-Deċiżjoni MB/2020/5, tal-prinċipju ta’ amministrazzjoni tajba, tal-Artikolu 41 tal-Karta tad-Drittijiet Fundamentali tal-Unjoni Ewropea u bi ksur tad-dmir ta’ diliġenza.
                           
                        
            
                  2.
               
               
                  It-tieni motiv ibbażat fuq il-fatt li d-deċiżjoni ta’ tiġdid hija illegali sa fejn il-kuntratt tar-rikorrenti ma ġġeddidx permezz ta’ proċess trasparenti u ġust – ksur tal-Artikolu 1 tad-Deċiżjoni ED 38/2017, u tal-punt 5.1 tal-Proċedura Operattiva Standard, u ksur tad-dmir ta’ amministrazzjoni tajba.